પસંદગી કરવા સક્ષમ બનવું એ કોઈ પણ વ્યક્તિ માટે સૌથી વધુ મહત્વની બાબત છે. એક્ટ્રેસ ડાયેના પેન્ટી આમ માને છે. આ મોડેલમાંથી એક્ટર બનનારી સ્ટાર ‘ટ્વાઇલાઇટ' સ્ટાર ક્રિસ્ટન સ્ટૂવર્ટની ભરપૂર પ્રશંસા કરી રહી છે કે જેણે ગયા મહિને કાન ફિલ્મ ફેસ્ટિવલમાં પરંપરાને તોડી હતી. તેણે તેની હીલ્સને પડતી મૂકીને રેડ કાર્પેટ પર ખુલ્લા પગે વોક કર્યું હતું. આ સાચે જ ખાસ વાત છે. કેમ કે, અહીં ડ્રેસ કોડ બાબતે ખૂબ જ ચોક્કસ રહેવામાં આવતું હોય છે.અહીં સેલિબ્રિટીઝના પગથી માથા સુધી, આઉટફિટ્સ, એક્સેસરીઝ અને ફૂટવેર પર બધાની ખાસ નજર રહેતી હોય છે. ક્રિસ્ટને તેના બીજા એક લુક માટે ફ્લેટ ફોર્મલ શૂઝ પણ પહેર્યા હતા. તેણે પોતાની એ વાત સ્પષ્ટ રીતે જણાવી છે કે, તેને પસંદગી કરવાનો અધિકાર છે. જે બદલ તેની ખૂબ પ્રશંસા પણ કરવામાં આવી હતી. એનું એક ખાસ કારણ એ પણ છે કે, એક મોડેલ પગથિયાં પરથી લપસી ગઈ હતી અને તેની હીલ્સના લીધે પડી ગઈ હતી.